
TEŠ objavlja javno naročilo za potrebe vzdrževanja toplotne izolacije. 

Storitve na področju sanacije toplotne izolacije obsegajo sledeče aktivnosti:
· demontažo in montažo zaščitne pločevine toplotne izolacije;
· izdelavo, montažo in demontažo raznih nosilcev toplotne izolacije;
· demontažo in montažo toplotne izolacije;
· izdelavo raznih pločevinastih delov za plašče toplotne izolacije (izdelava plaščev, reducirnih kosov, T in Y kosov,…).

Zahteve, ki jih mora izvajalec izpolnjevati:
· [bookmark: _Hlk526167729]Psihofizična sposobnost, med drugim tudi za dela na višini in prisilnih legah.
· Opremljenost in usposobljenost za delo v izrazitem prahu in pri povišanih temperaturah (nad 50oC).
· Obvladovanje spretnosti krojenja pločevine (vsaj dva izolaterja ponudnika). 
· Opremljenost s svojim osnovnim orodjem (škarje, klešče, ročni in električni izvijači).
· Uporabljati svojo osnovno zaščitno opremo (delovni čevlji, obleka, oprema za zaščito rok, oči in dihal,…). 

Reference: 
· [bookmark: _Hlk179278962]Ponudnik je dolžan ob ponudbi priložiti referenčno listo. Kot veljavne bodo štele vse reference, ki bodo dokazovale izvajanje izolaterskih storitev na termoenergetskih objektih moči minimalno 5MW toplotne energije s parametri pare: tlak >13 bar/abs  in Temperatura >280 C  v obdobju zadnjih osem (8) let, šteto od roka za oddajo ponudb. Minimalno število referenc je 1. Reference morajo za namen preverbe vsebovati kontaktne podatke osebe, ki je reference potrdila.

Odzivnost in delovni čas:
S podpisom pogodbe za izvajanje izolaterskih storitev, se ponudnik zaveže, da bo, skladno s predhodnim pozivom naročnika, sposoben skozi celotno dobo trajanja pogodbe, zagotavljati izvajanje zahtevanih izolaterskih storitev (v izrednih situacijah tudi 24 ur na dan – 1. izmena od 7.00 do 19.00 ure in 2. izmena od 19.00 do 7.00 ure).
Izvajanje naročenih izolaterskih storitev se prilagodi delovnemu urniku strojnega vzdrževanja naročnika. Delovni čas predviden za izvajanje naročenih izolaterskih storitev je max. 12 ur dnevno, in sicer 6 dni v tednu. V kolikor bo potrebno, se naročene izolaterske storitve izvajajo tudi med dela prostimi dnevi (nedelje, prazniki) ali večizmensko, pri čemer ena izmena ne sme presegati 12 ur. Izvajalec mora biti pripravljen na spremembe urnika pri izvajanju aktivnosti, o čemer bo pravočasno obveščen. V urgentnih, nenačrtovanih situacijah se je izvajalec dolžan ustrezno odzvati v najkrajšem času z zadostnim številom delavcev. 
Naročnik bo sklenil pogodbo za izolaterske storitve za obdobje treh (3) let. Izolaterske storitve bodo opredeljene na:
· Izolaterske storitve s kratkim odzivnim časom,
· Izolaterske storitve z daljšim odzivnim časom in
· Vnaprej planirane izolaterske storitve.

Izolaterske storitve s kratkim odzivnim časom:
Izolaterske storitve s kratkim odzivnim časom so tiste, ki bodo potrebne za čim hitrejšo odpravo posledic nenadnega dogodka med obratovanjem naprave, zaradi katerega mora naprava iz obratovanja. Pri tej vrsti najave, bo moral izvajalec pričeti izvajati izolaterske storitve najkasneje v roku 30 ur od časa, ko s strani naročnika prejme poziv.
[bookmark: _Hlk25323551]Naročnik bo izvajalca najprej telefonsko obvestil o potrebi izvajanja izolaterskih storitev. Po elektronski pošti bo sledil uradni poziv in informacija o predvidenem obsegu sanacije. 
Elektronski poziv bo poslan s strani naročnika kot visoko pomemben, z zahtevo potrdila o dostavi in zahtevo potrdila o branju.
Izolaterske storitve z daljšim odzivnim časom:
Izolaterske storitve z daljšim odzivnim časom so tiste, ki se bodo izvajale za odpravo pomanjkljivosti pri daljših zaustavitvah naprav, katere naročnik planira in bodo ključne za zagotovitev normalnega obratovanja ob ponovnem zagonu naprave.
V tem primeru bo naročnik seznanil izvajalca o datumu pričetka in obsegu izolaterskih storitev. Izvajalec je dolžan na datum pričetka zagotoviti ves potreben kader in opremo za kvalitetno izvedbo naročenih izolaterskih storitev.
Izolaterska storitev se šteje kot izolaterska storitev z daljšim odzivnim časom, če naročnik pozove izvajalca vsaj 10 delovnih dni pred pričetkom izvajanja storitev.
Naročnik bo izvajalca najprej telefonsko obvestil o potrebi izvajanja izolaterskih storitev. Po elektronski pošti bo sledil uradni poziv in informacija o predvidenem obsegu sanacije. 
Elektronski poziv bo poslan s strani naročnika kot visoko pomemben, z zahtevo potrdila o dostavi in zahtevo potrdila o branju.
Vnaprej planirane izolaterske storitve:
Vnaprej planirane izolaterske storitve so tiste, ki se bodo izvajale v vnaprej določenih daljših zaustavitvah naprav ter bodo ključne za zagotovitev normalnega obratovanja ob ponovnem zagonu naprave.
Izolaterska storitev šteje kot vnaprej planirana izolaterska storitev, če naročnik pozove izvajalca vsaj 30 delovnih dni pred pričetkom izvajanja izolaterske storitve.
Naročnik bo izvajalca najprej telefonsko obvestil o potrebi izvajanja izolaterskih storitev. Po elektronski pošti bo sledil uradni poziv in informacija o predvidenem obsegu sanacije. 
Elektronski poziv bo poslan s strani naročnika kot visoko pomemben, z zahtevo potrdila o dostavi in zahtevo potrdila o branju.
Ostale zahteve in obveznosti:
· [bookmark: _Hlk25328320]Ponudnik mora biti sposoben, v primeru, ko se naknadno izkaže, da bo sanacija obsežnejša, kot je bila predhodno najavljena, kadar koli povečati število strokovnjakov potrebnih za uspešno in čim hitrejšo izolatersko sanacijo. 
· [bookmark: _Hlk169163835]Pogodbena kazen za neodzivnost izvajalca (za izolaterske storitve z daljšim odzivnim časom in za vnaprej planirane izolaterske storitve) je 1.000,00 EUR za vsako kršitev (t.j. za vsako uro zamude s pričetkom izvajanja storitev), 
· Ponudnik lahko koristi naročnikovo delavnico, ki je opremljena z vsemi stroji za krivljenje, rezanje in točkovno varjenje pločevine. 
· Ves izolacijski material, pločevino in ostali pomožni material zagotovi naročnik.
· Pred izbiro najustreznejšega ponudnika in pred izvedbo pogajanj, bo naročnik pozval vse ponudnike, da v naročnikovi izolaterski delavnici dokažejo strokovno usposobljenost krojenja pločevine. Strokovna usposobljenost se bo ugotavljala na izdelavi pločevinastih plaščev (npr. cevni lok, T kos, Y kos, reducirni kos,…). Vsi preizkušani izolaterji (vseh ponudnikov) bodo dobili v izdelavo enak izdelek. Vsak ponudnik je dolžan na preizkus usposobljenosti pripeljati tri izolaterje, ki bodo po podpisu pogodbe tudi dejansko sodelovali pri naročenih sanacijah. 
V kolikor se izkaže, da je strokovna usposobljenost vseh treh preizkušanih izolaterjev nezadostna, se ponudnikova ponudba opredeli kot tehnično neustrezna. Končno oceno in poročilu o preizkusu bo izvedla naročnikova ekipa in bo priloga poročilu o tehnični ustreznosti ponudb. Zaželeno je, da predstavniki ponudnikov prisostvujejo preizkusu njihovih izolaterjev.

Merila za ugotavljanje strokovne usposobljenosti preizkušanih izolaterjev:
· Vizualna kontrola (1 do 5T)
· Dimenzijska kontrola (1 do 5T)
Vsak preizkušan izolater lahko doseže max. 10T. Preizkus šteje kot uspešen, če je doseženo minimalno 3 T za vsako kontrolo. Točkovanje bo zajeto v poročilu o preizkusu. 

· Ponudnik, s katerim bo podpisana pogodba za izvajanje vseh vrst izolaterskih storitev, je na delovišču dolžan zagotoviti prisotnost preizkušenega kadra. V kolikor bo s strani naročnika ugotovljeno, da izvajalec ne izpolnjuje navedene obveznosti, bo naročnik postopal v skladu s pogodbo.
· Naročnik ocenjuje, da mora imeti ponudnik, za uspešno izvedbo naročenih manjših izolaterskih storitev, na razpolago minimalno tri (3) izolaterje. 
· V primeru večjih nepričakovanih okvar, se bo posledično povečal tudi obseg izolaterskih storitev. Ponudnik mora biti sposoben, kadarkoli povečati obseg izolaterskih storitev, do te mere, da bo uspešno, kvalitetno in v najkrajšem možnem času izvršil naročene storitve.
· Ponudnik mora v ponudbi navesti cene urnih postavk skladno z vrsto poziva. Cena urne postavke mora zajemati vse sledeče stroške:
· strošek dela,
· strošek izdelave dokumentacije,
· strošek prevoza na delo,
· dnevnice,
· terenski dodatek,
· dodatek za delo izven rednega delovnega časa,
· prenočišče,
· dodatek za pogoje dela,
· osnovno orodje,
· prehrana,
· varnostno zaščitna osebna sredstva,
· strošek garderobnih kontejnerjev,
· morebitni drugi stroški, ki so potrebni za uspešno izvedbo storitev izvajalca. To pomeni, da izvajalec naročniku ne more v zvezi z izvedbo pogodbenih del zaračunati nobenih dodatnih posrednih ali neposrednih stroškov.
· Ocenjeno število storitvenih ur za obdobje treh let je 10000 ur in sicer:

· Izolaterske storitve s kratkim odzivnim časom……........ocenjenih 2000 ur
· Izolaterske storitve z daljšim odzivnim časom………......ocenjenih 2000 ur
· V naprej planirane izolaterske storitve………..…………….ocenjenih 4000 ur

· Pogodba se sklene za obdobje treh (3) let.
· Naročnik ima pravico odstopiti od pogodbe brez odpovednega roka, če izvajalec več kot dvakrat (2) zaporedoma ali štirikrat (4) v obdobju veljavnosti pogodbe ne upošteva najave naročnika.

Druzba je vpisana pri Okroznem sodis¢u v Celju, $t. reg. vpisa 1/00511/00 / Znesek osnovnega kapitala: 195.579.850,13 EUR
TRR: NLB, d.d.: SI56 0242 60017217 937, BIC: LIBASI2X; Nova KBM, d.d.: SI56 0451 5000 1707 126, BIC: KBMASI2X;

Unicredit Banka Slovenija, d.d.: SI56 2900 0000 3080 383, SI56 2900 0010 3080 302, BIC: BACXSI22;

BKS Bank AG; SI56 3500 1000 1650 464, BIC: BFKKSI22.

